**ประกาศโรตารีภาค3330 โรตารีสากล**

**เรื่อง รับสมัครนักเรียนเพื่อรับทุนการศึกษา ประจำปี 2565**

เนื่องด้วยโรตารีภาค3330 โรตารีสากล มีโครงการให้ทุนการศึกษา ประจำปี 2565 โดยมีรายละเอียดดังต่อไปนี้

1. ทุนการศึกษา

* ประจำปีการศึกษา 2565 จำนวน 1 ทุน ปีการศึกษาละ US$ 2,000 ระยะเวลา 4-5 ปี ตามข้อกำหนดหลักสูตรปริญญาตรีในประเทศไทย ให้แก่นักเรียนที่สำเร็จการศึกษาระดับมัธยมศึกษาตอนปลายและกำลังเข้าศึกษาในระดับอุดมศึกษาในประเทศไทย คณะใด สถาบันใดก็ได้
* พื้นที่มีสิทธิ์ขอรับทุน ประจำปีการศึกษา 2565 ได้แก่สโมสรโรตารีตอนล่าง ตั้งแต่จังหวัดชุมพรลงมา และปีการศึกษา 2566 ได้แก่สโมสรโรตารีตอนบน ตั้งแต่จังหวัดประจวบคีรีขันธ์ขึ้นไป โดยจะสลับพื้นที่ทุกปี

1. ข้อผูกพันในการรับทุนการศึกษา

ไม่มีข้อผูกมัดหลังจบการศึกษา แต่หากไม่สามารถสำเร็จการศึกษาตามหลักสูตร จะต้องชดใช้เงินคืนเท่ากับจำนวนเงินทุนที่ได้รับไป

1. คุณสมบัติของผู้มีสิทธิ์ขอรับทุนการศึกษา

ผู้มีสิทธิ์สมัครแข่งขันเพื่อขอรับทุนการศึกษาต้องมีคุณสมบัติดังนี้

* 1. จบการศึกษาระดับมัธยมปลายตามหลักสูตรแกนกลางการศึกษาขั้นพื้นฐานของกระทรวงศึกษาธิการ หรือหลักสูตรอื่นที่กระทรวงศึกษาธิการรับรองว่าเทียบเท่า และมีอายุไม่เกิน 20 ปีนับถึงวันสิ้นสุดการรับสมัคร
  2. คะแนนเฉลี่ยสะสมในระดับมัธยมศึกษาตอนปลายรวมทุกภาคการศึกษาที่ผ่านมาไม่ต่ำกว่า 2.80 (ในระบบการวัดผลที่คิดคะแนนให้ A = 4 B = 3 C = 2 D = 1 E, F = 0)
  3. ไม่สอบตกในวิชาใดวิชาหนึ่งตลอดหลักสูตรชั้นมัธยมศึกษาตอนปลาย
  4. มีศีลธรรมและความประพฤติดี
  5. ไม่อยู่ในระหว่างการรับทุนใดๆทั้งสิ้น
  6. ไม่มีความสัมพันธ์ทางสายเลือดกับโรแทเรียนท่านใด ในระดับปู่ย่าตายายพ่อแม่

1. การรับสมัครสอบ

ผู้ประสงค์จะสมัครแข่งขันรับทุน ให้ติดต่อไปยังสโมสรโรตารีในจังหวัดที่จบการศึกษา กรอก**ใบสมัคร (เอกสารแนบ1)**และยื่นเอกสารให้ครบถ้วน ระหว่างวันที่ 1-15 พฤษภาคม 2565

* 1. เอกสารและหลักฐานที่ใช้ในการสมัคร
     1. แบบฟอร์มใบสมัครจากสโมสรโรตารีในจังหวัดที่จบการศึกษา
     2. ติดรูปถ่ายหน้าตรง 1 x 1.5 นิ้ว ไม่สวมหมวก ไม่สวมแว่นตาดำ ถ่ายไว้ไม่เกิน 1 ปี นับถึงวันปิดรับสมัคร และลงลายมือชื่อในใบสมัครให้ครบถ้วน
     3. สำเนาระเบียนแสดงผลการเรียนรวมทุกภาคการศึกษาที่ผ่านมาในระดับมัธยมศึกษาตอนปลาย จำนวน 1 ชุด
     4. สำเนาทะเบียนบ้าน 1 ชุด
     5. บัตรประชาชนหรือสูติบัตร จำนวน 1 ชุด
* โดยเอกสารทุกฉบับให้เขียน “รับรองสำเนาถูกต้อง” ลงชื่อ วันที่ ในเอกสารทุกฉบับ
* สโมสรโรตารีต้นสังกัดนักเรียนเป็นผู้รับผิดชอบความถูกต้องของข้อมูลนักเรียนที่สมัครแข่งขันรับทุน และส่งในสมัครแบบด่วนพิเศษให้ภาค 3330 ภายในวันที่ 20 พฤษภาคม 2565 โดยดูจากวันประทับตราไปรษณียากร โดยแต่ละสโมสรจะส่งได้ไม่เกินสโมสรละ 1 คน

1. การแต่งตั้งกรรมการ
   1. คณะกรรมการทุนการศึกษาภาค โรตารีภาค 3330 โรตารีสากลคัดเลือกบุคคลเพื่อรับทุนการศึกษาโดยพิจารณาจากใบสมัครให้เหลือ 5 คนและส่งรายชื่อให้สโมสรในพื้นที่ทราบ ภายในวันที่ 5 มิถุนายน 2565
   2. คณะกรรมการทุนการศึกษาภาคประสานงานกับสโมสรโรตารีในพื้นที่เพื่อนัดสัมภาษณ์ผู้สมัคร 5 คนสุดท้าย โดยคัดให้เหลือ 1 คนและอีก 2 คนเป็นตัวสำรองกรณีลำดับ 1 สละสิทธิ์ แจ้งผลให้มูลนิธิโรตารีภาคและตัวแทนจังหวัดทราบผลภายในวันที่ 25 มิถุนายน 2565
   3. คณะกรรมการทุนการศึกษาภาค ประสานงานกับสโมสรโรตารีของผู้รับทุน นัดนักเรียนเซ็นสัญญาขอรับทุนตามข้อกำหนด ภายในวันที่ 1 กรกฎาคม 2565
   4. มูลนิธิโรตารีภาค 3330 โรตารีสากล ออกเช็คสั่งจ่ายในนามผู้รับทุนการศึกษา และส่งมอบภายในวันที่ 10 กรกฎาคม 2565
2. เกณฑ์การตัดสิน
   1. ผู้รับทุนผ่านเกณฑ์ตามข้อ 3 และ 4 อย่างครบถ้วน
   2. การสอบสัมภาษณ์เป็นปัจจัยสำคัญในการพิจารณาผู้รับทุน โดยดูจากประวัติการใช้เวลาว่างนอกเวลาเรียนของผู้รับทุนเป็นสำคัญ พิจารณาทัศนคติในการดำเนินชีวิตและความรับผิดชอบต่อครอบครัวและสังคม ความตั้งใจและมุ่งมั่นใฝ่ศึกษาหาความก้าวหน้าของผู้รับทุน
3. การตรวจสุขภาพและอนามัย

ผู้มีสิทธิ์สอบสัมภาษณ์ 3 คนสุดท้าย ต้องไปตรวจสุขภาพและขอใบรับรองแพทย์ตามสถานพยาบาลที่สโมสรโรตารีในพื้นที่กำหนด โดยได้ใบรับรองแพทย์ก่อนวัดนัดสัมภาษณ์รอบสุดท้าย

1. การทำสัญญา

ผู้มีสิทธิ์ได้รับทุนการศึกษาต้องทำสัญญาตามแบบสัญญาที่คณะกรรมการทุนการศึกษาภาคกำหนด ทั้งนี้จะทำสัญญาได้ต่อเมื่อมีใบรับรองแพทย์ตามสถานพยาบาลที่กำหนดแนบในสัญญา

1. การเพิกถอนการให้ทุน

โรตารีภาค 3330 โรตารีสากล จะเพิกถอนการให้ทุนหากเข้ากรณีใดกรณีหนึ่งดังนี้

* 1. มีความประพฤติเสื่อมเสีย หรือไม่อยู่ในมาตรฐาน ไม่เหมาะสมตามแนวทางจริยชน
  2. ไม่สำเร็จการศึกษาตามข้อกำหนดของมหาวิทยาลัย

ประกาศ ณ วันที่ 1 เมษายน 2564

ผวภ. เฉลิมฉัตร จันทร์อินทร์

ผู้ว่าการภาค 3330 โรตารีสากล

อผภ. วิชัย มณีวัชรเกียรติ

ประธานคณะกรรมการมูลนิธิโรตารีภาค

อน. วรรณา นิเทศนพกุล

ประธานคณะกรรมการทุนการศึกษาภาค